钦定古今图书集成/明伦汇编/氏族典/第190卷 > 萧图古辞
## 钦定古今图书集成/明伦汇编/氏族典/第190卷 > 萧图古辞

按《辽史萧图古辞传》：“图古辞，字何宁，楮特部人。仕重熙中，以能称，累迁左中丞。清宁初，历北面林牙，改北
院枢密副使。辨敏善伺颜色，应对合上意，知北院枢
密使事。六年，出知黄龙府。八年，拜南府宰相。顷之，为
北院枢密使，诏许便宜从事。为人奸佞有馀，好聚敛
专愎，变更法度。为枢密数月，所荐引多为重元党与”，
由是免为庶人。后没入兴圣宫，卒。